শামীমার (ছদ্মনাম) স্বপ্ন ছিল গ্র্যাজুয়েশন শেষ করে স্কলারশিপ নিয়ে দেশের বাইরে পড়তে যাবে। সেভাবেই সে পড়াশোনা করে। গ্র্যাজুয়েশন শেষে যখন পরিবারকে এ কথা জানায়, তখন পরিবার থেকে বলা হলোÑ দেশের বাইরে পড়তে চাও ভালো কথা। আগে তোমাকে বিয়ে দিই; তারপর স্বামীর সাথে না হয় দেশের বাইরে যাবে। পড়াশোনা করবে। এখন শামীমা স্বামীর সাথে কানাডায়। জীবনযাপনের জন্য শর্ট কোর্স করে চাকরি করছে। একা হাতে সংসার, সন্তান ও চাকরি সব সামাল দিতে প্রচণ্ড ব্যস্ত থাকতে হয় শামীমাকে। শামীমা কি উচ্চতর ডিগ্রি নিতে পারবে কখনো? তার ইচ্ছা যে এখন মনের কোণে উঁকি দেয়।